Fovea centralis
Centralna jamica mrežnjače, centralna mrežnjačna jama, mnogo poznatija kao fovea centralis, je mala, centralna jama sastavljena od usko zbijenih čepića u oku. Nalazi se u središtu mrežnjačne žute mrlje (macula lutea). Fovea je odgovorna za centralnu oštrinu vida (koja se naziva i fovein vid), koji je neophodan ljudima za čije aktivnosti je razlikovanje detalja od primarne važnosti, kao što su čitanje i vožnja. Jama je okružena pojasom zvanim "parafovea" i vanjskim dijelom pojasa "perifovea". Parafovea je srednji pojas, gdje se ganglijski dio sastoji od više od pet slojeva ćelija, sa najvećom gustoćom čepića; perifovea je najudaljenija regija u kojoj sloj ganglijskih ćelija sadrži dva do četiri podsloja ćelija i tamo je oštrina vida ispod najbolje. Perifovea još ima i smanjenu gustoću čepića, sa linijom od 12 sa 100 x100 mikrometara i centralnom udubinom od 50 mikrometara. To je pak okruženo velikim perifernim područjem, koje pruža visoko komprimirane informacije niske rezolucije, slijedeći obrazac kompresije u foveinom viđenju slike. Otprilike polovina nervnih vlakana u optičkom nervu nose informacije iz foveje, a preostala polovina iz ostatka mrežnjače. Parafovea se proteže u radijusu od 1,25 mm od fovea centralis, od koje se perifovea nalazi u radijusu od 2,75 mm. Termin fovea dolazi iz naziva za jamu.